Otabek Mutalxo‘jayev yangi “Aks-sado” klipida o‘zining qilichbozlik mahoratini namoyish etdi

Otabek Mutalxo‘jayevning muxlislari uning raqsga tushganini ko‘rmagan bo‘lsalar kerak. “Aks-sado” klipi orqali qo‘shiqchining kutilmagan qirralarini kashf qilasiz, deb yozadi Popcorn.uz.

Raqqoslar bilan birgalikda ulardan qolishmay raqs ijro etish uchun Otabek Mutalxo‘jayev ikki oy xoreografiyaga qatnagani ma’lum bo‘ldi.

Shuningdek, Otabek Mutalxo‘jayevning qilichbozlik sporti bilan shug‘ullanishi ko‘pchilikka noma’lum. Qo‘shiqchi qilichbozlik mahoratini ham klip orqali namoyon etdi.
Avvalroq, Otabek Mutalxo‘jayev ushbu klipni suratga olish jarayonida yong‘in ichida qolgani haqida ma’lumot berilgan edi.

Shuhrat Mavlonov rejissorligida tasvirga olingan ushbu videoda ko‘plab filmlar va kliplar orqali mashhur bo‘lib borayotgan aktrisa — Yulduz Rajabova ham ishtirok etgan.